Държавен вестник, бр. 89, 2022 г., стр. 19

БРОЙ  89	
Д Ъ Р Ж А В Е Н  В Е С Т Н И К 	
СТР.  19  
2. документацията, потвърждаваща тези 
условия;
3. декларация, че ВС е способно да извършва 
безопасни полети при наложените условия и 
ограничения съгласно чл. 48, т. 2.
(3) Експерти на Института по отбрана 
„Професор Цветан Лазаров“ оценяват възмож­
ността за безопасно изпълнение на полета/
ите при декларираните от заявителя условия 
и ограничения за полета/ите. За тази цел екс­
пертите на Института по отбрана „Професор 
Цветан Лазаров“ извършват или изискват от 
заявителя да извърши всички необходими 
проверки/инспекции или тестове.
Чл. 51. (1) Директорът на Института по 
отбрана „Професор Цветан Лазаров“ издава 
военно разрешение за полет (приложение № 9):
1. при представяне от заявителя на данните, 
изисквани по чл. 47;
2. когато условията за полет съгласно чл. 48 
са одобрени в съответствие с изискванията 
на чл. 49 или 50.
(2) Военното разрешение за полет определя 
целта/ите и всички условия и ограничения 
за полета, които са одобрени в съответствие 
с чл. 49 или 50.
(3) Всички текстове във военното разре­
шение за полет се изписват на български и 
английски език.
(4) Разрешения за полет, които са из­
дадени от проектантски и производствени 
организации и организации за управление 
на техническото обслужване, притежаващи 
правомощия да извършват тази дейност самос­
тоятелно, представят копие на разрешението 
за полет в Института по отбрана „Професор 
Цветан Лазаров“ не по-късно от три дни от 
издаването му.
Чл. 52. (1) Всяка промяна, при която усло­
вията за полет или свързаните с тях доказа­
телства, установени за издаването на разре­
шението за полет, се окажат недействителни, 
се одобрява в съответствие с чл. 49 или 50. 
Когато е приложимо, се подава заявление в 
съответствие с чл. 50. 
(2) Промяна, засягаща съдържанието на 
военното разрешение за полет, изисква изда­
ването на ново военно разрешение за полет.
Чл. 53. Техническата документация, обозна­
чителните табели, списъците, маркировката на 
инструмента и друга необходима информация, 
която се изисква при издаването на разре­
шение за полет, се представят на български, 
руски или английски език на представителите 
на Института по отбрана „Професор Цветан 
Лазаров“.
Чл. 54. Военното разрешение за полет не 
може да се прехвърля.
Чл. 55. Притежателят или кандидатът за 
военно разрешение за полет осигурява достъп 
до военното ВС при поискване от Института 
по отбрана „Професор Цветан Лазаров“.
Чл. 56. (1) Военното разрешение за полет 
се издава за определен период, но за не повече 
от 12 месеца и остава в сила при следните 
условия:
1. съответства на целите, условията и 
ограниченията, свързани с разрешението за 
полет, съгласно чл. 51, ал. 2; 
2. разрешението за полет не е върнато 
или отнето; 
3. ВС не е отписано от Регистъра на воен­
ните въздухоплавателни средства на Република 
България.
(2) След изпълнение на целта, за която е 
издадено, или отнемането му военното раз­
решение за полет се връща в Института по 
отбрана „Професор Цветан Лазаров“.
Чл. 57. Подновяването на военното разре­
шение за полет се извършва по реда на чл. 52 
като промяна.
Чл. 58. Притежателят на военно разре­
шително за полет се задължава да спазва 
всички условия и ограничения, свързани с 
разрешението за полет.
Чл. 59. (1) Всички документи, изготвени с 
цел да установят и докажат условията за полет, 
се съхраняват от притежателя на одобрени­
ето на условията за полет и се предоставят 
на разположение на Института по отбрана 
„Професор Цветан Лазаров“ при упражня­
ване на дейностите му по сертифициране на 
летателната годност на военното ВС.
(2) Всички документи, свързани с изда­
ването на разрешения за полет от надлежно 
одобрени организации, включително записи от 
инспекции, документи, свързани с одобрението 
на условията за полет и военното разрешение за 
полет, се съхраняват от съответната одобрена 
организация и се предоставят на разположение 
на Института по отбрана „Професор Цветан 
Лазаров“ при упражняване на дейностите му 
по сертифициране на летателната годност на 
военното ВС.“
§ 8. В § 1 от допълнителната разпоредба 
след думите „Българската армия“ се добавят 
„Главна дирекция „Гранична полиция“ или 
на друго държавно ведомство“.
§ 9. В преходните и заключителните раз­
поредби се създава § 2а:
„§ 2а. Редът за сертифициране на летателна­
та годност по настоящата наредба се прилага 
за всички военни ВС, ВС на Специализиран 
отряд „Въздушно наблюдение“ в Главна ди­
рекция „Гранична полиция“ и ВС на други 
държавни ведомства, вписани в Регистъра 
на военните въздухоплавателни средства на 
Република България.“
§ 10. В § 3 от преходните и заключителните 
разпоредби след думите „Република България“ 
се добавят „и във връзка с чл. 102, ал. 1, т. 13 
от Закона за Министерството на вътрешните 
работи“.